**Karcag Városi Önkormányzat**

 **Polgármestere**

**JAVASLAT**

**a Karcagi Településrendezési Terv részeit képezőKarcag Város Településszerkezeti Tervének megállapításáról szóló309/2001. (VI. 20.) „kt.” sz. határozatmódosítására**

A Karcagi Településrendezési Terv részét képezőKarcag Város Településszerkezeti Tervénekmódosítása folyamatban van.

Karcag Városi Önkormányzat Képviselő-testülete a többször módosított 275/2018. (X.25.) „kt.” sz. határozatával döntött a településrendezési eszközök 2019. évi módosítási céljairól. Az elfogadott módosítási célok két eljárásban kerültek véleményezésre. A 33/2019. (II.28.) „kt” sz. határozattal kiemelt fejlesztési területté nyilvánított ingatlanokat érintő módosítások tárgyalásos eljárás keretében kerültek véleményezésre, illetve elfogadásra.

Az egyéb módosítási célokkal kapcsolatos eljárás a vonatkozó jogszabály (a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekrőlszóló 314/2012. (XI.08.) Korm. rendelet (továbbiakban: Korm. rendelet) előírásainak megfelelően, ún. teljes eljárás szabályai szerint lezajlott.

Az egyes tervek, illetve programok környezeti vizsgálatáról szóló 2/2005. (I.11.) Korm. rendelet 3. § szerint - figyelembe véve a környezetért felelős államigazgatási szervek véleményét-, Karcag Városi Önkormányzat Képviselő-testülete 2019. május 30-ai ülésén a 111/2019. (V.30.) „kt.” számú határozatával, valamint 2019. november28-i ülésén a 263/2019. (XI. 28.) „kt.” sz. határozatával döntött arról, hogy e módosítások esetén környezeti vizsgálat készítése nem szükséges.

Az épített környezet alakításáról és védelméről szóló 1997. évi LXXVIII. törvényben előírt egyeztető tárgyalás összehívására eltérő vélemények hiányában nem volt szükség.

A Korm. rendelet 29/A § előírása szerint lefolytatott partnerségi eljárás lezárásáról a Képviselő-testület 264/2019. (XI. 28.) „kt.” számú határozatával döntött.

A Korm. rendelet 40. § előírásai szerint a településrendezési eszköz tervezete, a környezeti vizsgálat szükségességéről, illetve a partnerségi egyeztetés lezárásáról szóló képviselő-testületi határozat egy példánya, továbbá azok másolati példánya elektronikus adathordozón megküldésre került végső szakmai véleményezésre az Állami főépítésznek.

Az Állami főépítész záró szakmai véleményea javaslat1. számú mellékletét képezi.

Az Állami főépítész végső véleményében szereplő észrevételek a tervekben átvezetésre kerültek.

**Összegzés: Karcag Városi Önkormányzat településfejlesztési céljainak eléréséhez a jelenleg hatályos Karcag Város Településszerkezeti tervének és Karcag Város Helyi Építési Szabályzatának és Szabályozási tervének módosítása szükséges. A teljes eljárás lefolytatását követően a Képviselő-testület dönt a módosítás elfogadásáról.**

A fentiek ismeretében kérem a javaslat megtárgyalását és az alábbihatározati javaslat elfogadását.

**A javaslat mellékletei:** 1.,Az Állami főépítész záró szakmai véleménye

2., Karcag Város Településrendezési eszközeinek 2019. évi 2. módosítása – alátámasztó munkarészek

**......./2020. (II. 27.) „kt.” sz. h a t á r o z a t**

**a Karcagi Településrendezési Terv részeit képező Karcag Város Településszerkezeti Tervének megállapításáról szóló 309/2001. (VI. 20.) „kt.” sz. határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében, valamint az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva az alábbiak szerint dönt:

1. A 309/2001. (VI. 20.) „kt.” sz. határozatban foglalt

„Karcag Városi Önkormányzat Képviselő Testülete az épített környezet alakításáról és védelméről szóló 1997. évi LXXVIII. tv. 7. § (3) bekezdés b./ pontja alapján megállapítja Karcag Város Településszerkezeti Tervét a szolnoki székhelyű Ex! Építésziroda Kft. által készített Szolnok 2001. június 01. dátumozású tervdokumentációja szerint.”

szöveg helyébe a

„Karcag Városi Önkormányzat Képviselő-testülete az épített környezet alakításáról és védelméről szóló 1997. évi LXXVIII. tv. 7. § (3) bekezdés b./ pontja alapján megállapítja Karcag Város Településszerkezeti Tervét, amit a jelen határozat melléklete tartalmaz.”

szöveg lép.

2. A Képviselő-testület az e határozat 1. mellékletében foglalt, a „KARCAG VÁROS TELEPÜLÉSRENDEZÉSI ESZKÖZEINEK 2019. ÉVI 2. MÓDOSÍTÁSA a településszerkezeti terv módosítása” című, 2019. szeptember 30. dátumozású dokumentáció szerint módosítja Karcag Város Településszerkezeti Tervét.

3. A 309/2001. (VI. 20.) „kt.” sz. határozat melléklete helyébe az e határozat 2. mellékletében foglalt, a „KARCAG VÁROS TELEPÜLÉSSZERKEZETI TERVE egységes szerkezetben” című, 2019. szeptember 30. dátumozású dokumentáció lép.

4. A Képviselő-testület felkéri a Karcagi Polgármesteri Hivatalt a jogszabályokban előírt további szükséges intézkedések megtételére.

Felelős: Dr. Czap Enikő aljegyző

Határidő: 2020. március 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Farkas Renáta főépítész, 5000 Szolnok, Dr. SebestényGy. út 24/A II/6
6. EX! Építésziroda Kft., 5000 Szolnok, Hunyadi út 41.

Karcag, 2020. február05.

**(:Dobos László:)**

**…/2020 (II. 27.) „kt” sz. határozat mellékletei**

1., KARCAG VÁROS TELEPÜLÉSRENDEZÉSI ESZKÖZEINEK 2019. ÉVI 2. MÓDOSÍTÁSA - a településszerkezeti terv módosítása

2., KARCAG VÁROS TELEPÜLÉSSZERKEZETI TERVE egységes szerkezetben